Diari Oficial de la Generalitat Valenciana


Sumari del DOGV 2279, del 01-06-1994 (1994/831600)

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2279

Data del DOGV
:   01-06-1994

Secció del DOGV
:   ALTRES DISPOSICIONS

Número del document
:   1994/831600


Data del document
:   24-05-1994

Organisme emissor
:   Conselleria d'Administració Pública

Tipus de document
:   Acord

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent. [94/3587]  
El Govern Valencià, en la reunió del dia 24 de maig de 1994, adoptà l'acord següent:  
L'Ajuntament d'Ontinyent després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del centre de salut Ontinyent III. Barranquet.  
Aquesta declaració d'urgent ocupació es justifica en la necessitat d'executar les obres com més prompte millor, ja que l'esmentat projecte és objecte d'un conveni de col·laboració entre la Conselleria de Sanitat i Consum i l'Ajuntament d'Ontinyent, firmat per ambdues parts el 23 d'abril de 1993, i, per tant, una major demora en la seua execució podria suposar la pèrdua de la subvenció corresponent amb el consegüent perjudici per a l'erari municipal.  
Sotmès l'expedient a informació pública i efectuades les notificacions individualitzades de l'acord de necessitat d'ocupació, els afectats no han interposat reclamacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià,  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Ontinyent per a l'execució del centre de salut Ontinyent III. Barranquet.  
Llista de béns afectats:  
Finca núm. 1  
Propietat de la Sra. Rosario Díaz Morales amb domicili a Alqueries, 16. Ontinyent (Llombo).  
Superfície afectada: 330 m2.  
Naturalesa: urbana.  
Inscrita al Registre de la Propietat d'Ontinyent, en el llibre 62, foli 232, finca núm. 6.855, inscripció 1a.   
Limita: nord, amb l'avinguda de l'Almaig; sud, amb terrenys propietat de la Sra. Carmen García Morales, la Sra. Rosario Díaz Morales i el Sr. J. Antonio García Silvaje; est, amb travessia de l'avinguda de l'Almaig; i oest, amb el camí vell de Bocairent.  
Finca núm. 2  
Propietat del Sr. Antonio Tortosa Masiá, amb domicili al carrer de Sant Jaume, núm. 27-2a., Ontinyent.  
Superfície afectada: 63 m2.  
Naturalesa: sòl urbà-edificació/habitatge.  
Inscrita al Registre de la Propietat d'Ontinyent en el tom 69, llibre 25, foli 33, finca 2.790, inscripció 4a.  
Limita: nord, amb solar de l'Ajuntament d'Ontinyent (abans carrer de Sant Jaume, núm. 86); sud, finca núm. 90 del carrer de Sant Jaume; est, amb el camí vell de Bocairent; i oest, amb terrenys propietat de l'Ajuntament.  
Finca núm. 3  
Propietat del Sr. Miguel Boluda Borredá, amb domicili al carrer de Santa Anna, 2-3a. Ontinyent.  
Superfície afectada: 75'50 m2.  
Naturalesa: sòl urbà-edifici/habitatge.  
Inscrita al Registre de la Propietat d'Ontinyent en el tom 204, llibre 49, foli 190, finca núm. 8.293, inscripció 1a.  
Limita: nord, amb finca núm. 88 del c/ de Sant Jaume; sud, amb solar propietat de l'Ajuntament d'Ontinyent (abans c/ de Sant Jaume núm. 92); est, amb camí vell de Bocairent; i oest, amb terrenys de l'Ajuntament d'Ontinyent.  
Finca núm. 4  
Propietat de la Sra. Carmen García Morales, amb domicili a l'avinguda de l'Almaig, 1-2a., Ontinyent; de la Sra. Rosario Díaz Morales, amb domicili a Alqueries, núm. 16, Ontinyent (Llombo); i del Sr. J. Antonio García Silvaje, amb domicili al carrer de Sant Josep, núm. 2, 5a., Ontinyent.  
Superfície afectada: 139 m2.  
Naturalesa: urbana.  
Inscrita al Registre de la Propietat d'Ontinyent en el llibre 65, foli 71, finca núm. 7.071.  
Limita: nord, amb propietat de la Sra. Rosario Díaz Morales; sud, amb resta de la finca matriu de la qual se segrega; est, travessia de l'Almaig; i oest, amb camí vell de Bocairent.  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Ontinyent al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
Valencia, 24 de maig de 1994  
El conseller secretari del Govern Valencià,  
LUIS BERENGUER FUSTER